dh-unibe/image-text_koenigsfelden-charters-post-1500 huggingface dataset:
Ich, bruͦdˀ Marquard ✳ von Widach, ✳ conmendur von Hohenrain, ✳ und alle die samenunge ✳ dˀ bruͦdˀ dez selben hûs ✳ verjehen ✳
allen den, ✳ die disen brief sehent odˀ hoͤrent, ✳ dc wir ✳ durch dˀ edeln un̄ hochgebornen vroͧwen, ✳ unsˀ vroͧwen vroͧn Elzebethen, ✳
etswēne Roͤmschˀ kùnegīne, ✳ bette willen ✳ haben erloͧbt ✳ Walthˀn von Chuͦlenbˀc, ✳ dˀ burgˀ ist ze Brugge, ✳ dc er maht vˀchoͧfen ✳
dˀ vorgenātun vroͧwun gestift ✳ da ze Kunegesveld ain agchˀ ✳ us dem guͦte, ✳ dc da lit ✳ in dˀ kilchoͤri da ze Windisch, ✳ von dem er
uns allu jar diente ✳ ainen schillinc pfennīge, ✳ also, ✳ dc er allu jar ✳ den noch geben sol uns ✳ ainen schillinc pfēninge ✳ von dē ùbrigen
guͦte, ✳ als er uns ✳ von altˀ her geben hat. ✳ dc diz urlup un̄ die rede, ✳ die vorgescriben ist, ✳ staͤte belibe ✳ und hˀnah unvˀkeret, ✳ darumb
geben wir ✳ disen brief, besigelten ✳ mit unsˀm insigil. ✳ disˀ brief ist geben un̄ gescriben ✳ da ze Hohenrain, ✳ do man zalte ✳ von xp̄e
geburt ✳ tusent jar, ✳ drùhundˀt jar, ✳ dar nah in dem zwelften jar, ✳ an sant Elzebethen tage. ✳
Königsf. 26
Staatsarchiv
AARGAU
dˀ brief von vom comendùr von Hohenrain uber
ein acker
lit ze Windisch
stàtt recht
K ✳
✳ B ✳ 34
d v
des comentùrs brief vō Honri
umb einen aker in der kilchhoͤre
zuͦ Windisch